গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
ক্যানোপাস
ক্যানোপাস () হলো প্রাচীন মিশরের একটি বিলুপ্ত শহর। ভূমধ্যসাগরের পাদদেশে গ্রীক ঐতিহাসিক হেরোডোটাস কর্তৃক বিবৃত নগরী হেরাক্লিয়নের নিকটবর্তী ছিলো প্রাচীন মিশরের অন্যতম প্রধান এই বন্দর নগরীটি। এই বন্দর নগরটি ছিলো হেরাক্লিয়ন নগরের যমজ শহর।